Lisa 4

18.06.2020 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/20/1378-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/20/1378-1 MUUTMINE**

**18.01.2024**

**Transpordiamet**, registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Aktsiaselts MOTO**, registrikoodiga 10181882, aadressiga Tondi tn 44, 11316 Tallinn (edaspidi **Teostaja**), mida esindab juhatuse liige Valeri Dunaiski, kes tegutseb põhikirja alusel,

vahel on sõlmitud 18.06.2020 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/20/1378-1 (edaspidi **Leping**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 12.01.2024 numbriga 11.2-7/24/1284-1) Lepingu punkti 2.2. muutmiseks. Teostaja soovib Lepingu punkti 2.2. lisada õiguse teostada Ülevaatust esmakordselt kasutusele võetavatele L1e- ja L3e-kategooria ZHONGNENG sõidukitele.;
4. 03.01.2024 muudatuse punktiga 1. muudeti Lepingu punkti 2.2. sõnastust järgmiselt: „*2.2. Teostaja võib teostada Ülevaatust esmakordselt kasutusele võetavatele L7e-, T1- ja T3-kategooria LINHAI, L1e- ja L3e-kategooria INTERMOTO, L1e- ja L3e- kategooria LONGJIA, L1e- ja L3e-kategooria YAMASAKI, L1e- ja L3e-kategooria ROMET MOTORS ning L1e- ja L3e-kategooria BARTON MOTORS sõidukitele (edaspidi* ***Sõiduk****).*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele   
L7e-, T1- ja T3-kategooria LINHAI,

L1e- ja L3e-kategooria INTERMOTO,

L1e- ja L3e-kategooria LONGJIA,

L1e- ja L3e-kategooria YAMASAKI,

L1e- ja L3e-kategooria ROMET MOTORS,

L1e- ja L3e-kategooria BARTON MOTORS ning

L1e- ja L3e-kategooria ZHONGNENG sõidukitele (edaspidi **Sõiduk**).“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. 18.06.2020 sõlmitud Lepingu nr 1-13/20/1378-1 juures on kaks kehtivat lisa:

03.01.2024 sõlmitud lisa 3;

käesolev lisa 4.

1. Poolte rekvisiidid ja allkirjad:

**Transpordiamet** **Aktsiaselts MOTO**

Registrikood: 70001490 Registrikood: 10181882

Asukoht: Valge 4 Asukoht: Tondi tn 44

11413 Tallinn 11316 Tallinn

Telefon: +372 620 1200 Telefon: +372 677 3030  
E-post: info@transpordiamet.ee E-post: valeri@intermoto.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*